title: 2008/511/EK: Az Európai Parlament határozata (2007. április 24.) a Rasszizmus és Idegengyűlölet Európai Megfigyelőközpontja 2005-ös pénzügyi évre vonatkozó költségvetésének végrehajtása alóli mentesítésről

text:
               15.7.2008

               HU

               Az Európai Unió Hivatalos Lapja

               L 187/92

         AZ EURÓPAI PARLAMENT HATÁROZATA
   (2007. április 24.)
   a Rasszizmus és Idegengyűlölet Európai Megfigyelőközpontja 2005-ös pénzügyi évre vonatkozó költségvetésének végrehajtása alóli mentesítésről
   (2008/511/EK)
   AZ EURÓPAI PARLAMENT,
   tekintettel a Rasszizmus és Idegengyűlölet Európai Megfigyelőközpontja 2005-ös pénzügyi évre vonatkozó végleges éves beszámolójára (1),
   tekintettel a Számvevőszéknek a Rasszizmus és Idegengyűlölet Európai Megfigyelőközpontja 2005-ös pénzügyi évre vonatkozó végleges éves beszámolójáról szóló jelentésére, a központ válaszaival együtt (2),
   tekintettel a Tanács 2007. február 27-i ajánlására (5711/2007 – C6-0080/2007),
   tekintettel az EK-Szerződésre és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel a Rasszizmus és Idegengyűlölet Európai Megfigyelőközpontjának létrehozásáról szóló, 1997. június 2-i 1035/97/EK, Euratom tanácsi rendeletre (4) és különösen annak 12a. cikkére,
   tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
   tekintettel eljárási szabályzata 71. cikkére, valamint V. mellékletére,
   tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A6-0118/2007),

               1.

               mentesítést ad a Rasszizmus és Idegengyűlölet Európai Megfigyelőközpontja igazgatója számára a központ 2005-ös pénzügyi évre vonatkozó költségvetésének végrehajtása alól;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Rasszizmus és Idegengyűlölet Európai Megfigyelőközpontja igazgatójának, a Tanácsnak, a Bizottságnak és a Számvevőszéknek, illetve gondoskodjon azok közzétételéről az Európai Unió Hivatalos Lapjában (L sorozat).

            az elnök

         Hans-Gert PÖTTERING

            a főtitkár

         Harald ROMER

      (1)  HL C 266., 2006.10.31., 46. o.

      (2)  HL C 312., 2006.12.19., 93. o.

      (3)  HL L 248., 2002.9.16., 1. o. Az 1995/2006/EK, Euratom rendelettel (HL L 390., 2006.12.30., 1. o.) módosított rendelet.

      (4)  HL L 151., 1997.6.10., 1. o. A legutóbb az 1652/2003/EK rendelettel (HL L 245., 2003.9.29., 33. o.) módosított rendelet.

      (5)  HL L 357., 2002.12.31., 72. o.

    ---documentbreak---

               15.7.2008

               HU

               Az Európai Unió Hivatalos Lapja

               L 187/93

         AZ EURÓPAI PARLAMENT ÁLLÁSFOGLALÁSA
   (2007. április 24.)
   a Rasszizmus és Idegengyűlölet Európai Megfigyelőközpontja 2005-ös pénzügyi évre vonatkozó általános költségvetésének végrehajtása alóli mentesítésről szóló határozat szerves részét képező megjegyzésekkel
   AZ EURÓPAI PARLAMENT,
   tekintettel a Rasszizmus és Idegengyűlölet Európai Megfigyelőközpontja 2005-ös pénzügyi évre szóló végleges éves beszámolójára (1),
   tekintettel a Számvevőszéknek a Rasszizmus és Idegengyűlölet Európai Megfigyelőközpontja 2005-ös pénzügyi évre vonatkozó végleges éves beszámolójáról szóló jelentésére, a központ válaszaival együtt (2),
   tekintettel a Tanács 2007. február 27-i ajánlására (5711/2007 – C6-0080/2007),
   tekintettel az EK-Szerződésre és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel a Rasszizmus és Idegengyűlölet Európai Megfigyelőközpontjának létrehozásáról szóló, 1997. június 2-i 1035/97/EK, Euratom tanácsi rendeletre (4) és különösen annak 12a. cikkére,
   tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
   tekintettel eljárási szabályzata 71. cikkére, valamint V. mellékletére,
   tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A6-0118/2007),

               A.

               mivel a Számvevőszék kijelentette, hogy kellő mértékben megbizonyosodott a 2005. december 31-én zárt pénzügyi év éves beszámolójának megbízhatóságáról, valamint arról, hogy az alapjául szolgáló ügyletek egészében véve jogszerűek és szabályszerűek;

               B.

               mivel 2006. április 27-én a Parlament megadta a mentesítést a központ igazgatója számára a 2004-es pénzügyi évre vonatkozó költségvetés végrehajtása alól (6), és a mentesítési határozatot kísérő állásfoglalásban a Parlament többek között

                           —

                           aggodalmát fejezte ki a törölt átvitelek magas száma kapcsán, különösen ami az I. címet (személyzeti kiadások) illeti,

                           —

                           aggodalmát fejezte ki a Számvevőszék által a szerződések pályáztatásával és odaítélésével kapcsolatban feltárt szabálytalanságok miatt,

         Általános észrevételek az egyedi mentesítést igénylő EU-ügynökségek többségével kapcsolatban

               1.

               úgy véli, hogy a közösségi ügynökségek folyamatosan növekvő száma, valamint számos ügynökség tevékenysége nem illeszkedik egy átfogó politikai keretbe; úgy véli, hogy egyes ügynökségek feladatköre nem mindig tükrözi az Unió valós igényeit, sem pedig a polgárok elvárásait, valamint megállapítja, hogy nem mindig rendelkeznek jó hírnévvel és sajtónyilvánossággal;

               2.

               felkéri a Bizottságot ezért, hogy határozzon meg az új közösségi ügynökségek létrehozására vonatkozó átfogó politikai keretet; bármilyen új ügynökség létrehozása előtt nyújtson be költség-haszon tanulmányt, az ügynökségek, illetve az egyéb európai szervezetek képviseletei közötti párhuzamos tevékenységek elkerülése érdekében;

               3.

               felhívja a Számvevőszéket, hogy a Parlament határozatát megelőzően nyilvánítson véleményt a költség-haszon tanulmányról;

               4.

               felhívja a Bizottságot, hogy ötévente készítsen tanulmányt az egyes ügynökségek által generált hozzáadott értékről; felhívja az összes érintett intézményt, hogy amennyiben egy ügynökség hozzáadott értékéről negatív értékelés születik, tegyék meg a szükséges lépéseket az ügynökség megbízatásának újrafogalmazására vagy az ügynökség bezárására;

               5.

               figyelembe véve a szabályozó ügynökségek folyamatosan növekvő számát, sajnálatát fejezi ki amiatt, hogy az ezen intézmények irányításáról szóló intézményközi megállapodástervezetre vonatkozó tárgyalások nem vezettek eredményre, és felkéri a Bizottság illetékes szolgálatait, hogy a Számvevőszékkel együttműködésben tegyenek meg mindent egy ilyen megállapodás mielőbbi létrehozása érdekében;

               6.

               megállapítja, hogy a Bizottság költségvetési felelőssége az ügynökségek és a Bizottság közötti kapcsolat szorosabbá tételét teszi szükségessé; felhívja a Bizottságot és a Tanácsot, hogy tegyenek meg minden szükséges lépést, hogy a Bizottság számára 2007. december 31-ig blokkoló kisebbséget biztosítsanak a szabályozó ügynökségek felügyelő testületeiben, illetve hogy ilyen blokkoló kisebbséget biztosítsanak az újonnan felállított ügynökségekben már a kezdetektől fogva;

               7.

               felhívja a Számvevőszéket, hogy éves jelentésében hozzon létre további fejezetet a Bizottság elszámolása alatt mentesítésben részesülő ügynökségek számára annak érdekében, hogy sokkal tisztább képet lehessen kapni az uniós források ügynökségek által történő felhasználásáról;

               8.

               emlékeztet arra az elvre, amelynek értelmében a Parlament általi mentesítés valamennyi közösségi ügynökségre vonatkozik – függetlenül attól, hogy részesülnek-e támogatásban vagy nem –, még abban az esetben is, ha alapító okiratuk alapján egy másik mentesítő hatóság is közreműködik;

               9.

               felhívja a Számvevőszéket, hogy minden ügynökség esetében végezzen teljesítményértékelő ellenőrzéseket, és ezekről készítsen erről jelentést a Parlament illetékes bizottsága számára, beleértve a Költségvetési Ellenőrző Bizottságot is;

               10.

               megjegyzi, hogy az ügynökségek száma egyre nő, valamint összhangban a Bizottság ügynökségek működésére vonatkozó politikai felelősségével, mely felelősség jelentősen túlmegy egyfajta egyszerű logisztikai támogatásnál, még nagyobb szükség van arra, hogy a Bizottság ügynökségek felállításával és ellenőrzésével megbízott főigazgatóságai közös megközelítést dolgozzanak ki az ügynökségekkel kapcsolatban; az ügynökségekkel kapcsolatos valamennyi ügyre vonatkozó közös bizottsági megközelítés kialakítása felé pragmatikus lépés lenne egy olyan struktúra kidolgozása, amely hasonló ahhoz, amelyet az ügynökségek hoztak létre az illetékes főigazgatóságok közötti koordináció érdekében;

               11.

               felszólítja a Bizottságot, hogy javítsa az ügynökségeknek nyújtott adminisztratív és technikai segítséget tekintettel a Közösség egyre összetettebb adminisztratív szabályaira és technikai problémáira;

               12.

               megállapítja az összes közösségi ügynökségben a fegyelmi szerv hiányát, és felkéri a Bizottság szolgálatait, hogy tegyék meg a szükséges intézkedéseket egy ilyen mechanizmus lehető leggyorsabban történő létrehozására;

               13.

               üdvözli az uniós ügynökségek közötti koordinációban bekövetkezett jelentős javulást, amelynek köszönhetően az ügynökségek kezelni tudják az ismétlődő problémákat, és hatékonyabban tudnak együttműködni a Bizottsággal és a Parlamenttel;

               14.

               úgy véli, hogy a több ügynökség által létrehozandó közös támogató szolgálat, amelynek célja a pénzügyi gazdálkodás informatikai rendszerének a Bizottság rendszerével történő összehangolása, olyan intézkedés, amelyet folytatni és bővíteni kell;

               15.

               felszólítja az ügynökségeket az adott terület kulcsszereplőivel való fokozottabb együttműködésre és összehasonlító teljesítményértékelésük (benchmarking) javítására; kéri a Bizottságot az általa szükségesnek ítélt olyan eszközök elfogadására, amelyek segítik az ügynökségeket abban, hogy javítsák hírnevüket és megerősítsék tevékenységeik láthatóságát;

               16.

               felszólítja a Bizottságot, tegyen javaslatot az ügynökségek által készítendő éves jelentések formátumának összehangolására, és dolgozzon ki teljesítménymutatókat, amelyek segítségével az ügynökségek hatékonysága összehasonlíthatóvá válik;

               17.

               felszólítja az ügynökségeket, hogy minden év elején határozzanak meg mutatókat, amelyek alapján teljesítményük mérhető lesz;

               18.

               felszólítja az ügynökségeket, hogy a reális tervezés és a kitűzött célok végrehajtása érdekében fokozottabban alkalmazzák a SMART célokat;

               19.

               egyetért abban a Számvevőszékkel, hogy a Bizottság felelősséggel tartozik az ügynökségek (pénz)gazdálkodásáért; ezért sürgeti a Bizottságot, hogy ellenőrizze, illetve ahol szükséges irányítsa és segítse a különböző ügynökségek vezetőségét, különösen a pályázati eljárások megfelelő alkalmazása, a felvételi eljárások átláthatósága, a hatékony és eredményes pénzgazdálkodás (alulköltés és túlzott nagyságú költségvetés), illetve leginkább a belső ellenőrzési keretre vonatkozó szabályok megfelelő alkalmazásának vonatkozásában;

               20.

               úgy véli, hogy az ügynökségeknek munkaprogramjukban operatív és mérhető módon kell kifejezni tevékenységüket, és kellő figyelmet kell fordítaniuk a Bizottság belső ellenőrzési szabványaira;

         Egyedi észrevételek

               21.

               habár a központ a 2005-ös pénzügyi év előirányzatainak több mint 90 %-ára kötelezettséget vállalt, megjegyzendő, hogy a működési kiadások esetében az áthozott kötelezettségvállalások aránya 50 %-nál magasabb, és hogy általában véve magas az áthozott előirányzatok törlésének aránya (cím szerint változóan 15 % és 25 % között); felszólítja a központot, javítsa kiadásainak tervezését és végrehajtásuk nyomon követését; hangsúlyozza, hogy a címsorok közti átcsoportosításokat a hatályos rendelkezéseknek megfelelően igazolni és dokumentálni kell;

               22.

               megállapítja, hogy nem vezették be a tevékenységalapú irányítást, holott a központ pénzügyi szabályzata – az általános költségvetésre alkalmazottaknak megfelelően – ezt írja elő az ellenőrzés teljesítményének javítása céljából; felszólítja a központot, hogy munkaprogramjában operatív és mérhető módon fejezze ki tevékenységeit;

               23.

               megjegyzi, hogy a központnak nem volt olyan rendszere, amellyel felszereléseinek beszerzését tervezte és irányította volna, és nem tartott rendszeres leltárellenőrzést, pedig ez nagyban megnövelte volna a leltár megbízhatóságát; felszólítja a központot, hogy pótolja ezt a hiányosságot;

               24.

               megjegyzi, hogy a központ belső ellenőrzési rendszerében különböző hiányosságok voltak tapasztalhatók, például hiányzott az engedélyezésre jogosult tisztviselő által létrehozott pénzügyi folyamatok leírása, az engedélyezésre jogosult tisztviselő nem hagyta jóvá azt a rendszert, amellyel ő és felhatalmazottai látják el információval a számvitelért felelős tisztviselőt, nem tartották be kellőképpen a feladatok elkülönítésének elvét, különösen az indítványozás és az ellenőrzés esetében; felszólítja a központot, hogy a kötelezettségvállalásokra vonatkozóan ésszerű gazdálkodási kritériumokat is foglaljon bele az előzetes ellenőrzési listákba;

               25.

               felszólítja a központot, hogy teljes mértékben alkalmazza a szabályt, amely szerint a felvételi bizottsági tagok besorolási fokozatának minden esetben a betöltendő állás fokozatával egyenrangúnak vagy annál magasabbnak kell lennie;

               26.

               megjegyzi, hogy a központ ajánlattételi felhívásai nem határozzák meg pontosan az ajánlatokkal szemben elvárt minimális minőségi követelményeket és az ártényező súlyozását; felszólítja a központot, hogy az ajánlattételi felhívásokra vonatkozó szabályokat szigorúan alkalmazza.

      (1)  HL C 266., 2006.10.31., 46. o.

      (2)  HL C 312., 2006.12.19., 93. o.

      (3)  HL L 248., 2002.9.16., 1. o. A legutóbb az 1995/2006/EK, Euratom rendelettel (HL L 390., 2006.12.30., 1. o.) módosított rendelet.

      (4)  HL L 151., 1997.6.10., 1. o. A legutóbb az 1652/2003/EK rendelettel (HL L 245., 2003.9.29., 33. o.) módosított rendelet.

      (5)  HL L 357., 2002.12.31., 72. o.

      (6)  HL L 340., 2006.12.6., 80. o.


title: A Tanács határozata (2000. március 16.) a WIPO Szerzői Jogi Szerződésének, valamint a WIPO Előadásokról és Hangfelvételekről szóló Szerződésének az Európai Közösség nevében történő jóváhagyásáról

text:
Fontos jogi nyilatkozat

|

32000D0278

Hivatalos Lap L 089 , 11/04/2000 o. 0006 - 0007

		A Tanács határozata(2000. március 16.)a WIPO Szerzői Jogi Szerződésének, valamint a WIPO Előadásokról és Hangfelvételekről szóló Szerződésének az Európai Közösség nevében történő jóváhagyásáról [1](2000/278/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 47. cikke (2) bekezdésére, valamint 55. és 95. cikkére, összefüggésben 300. cikkének (2) bekezdésével és 300. cikke (3) bekezdésének második albekezdésével,tekintettel a Bizottság javaslatára [2],tekintettel az Európai Parlament hozzájárulására [3],mivel:(1) Az 1996. december 20-án Genfben, a Szellemi Tulajdon Világszervezetének égisze alatt elfogadott WIPO Szerzői Jogi Szerződése (WCT), valamint a WIPO Előadásokról és Hangfelvételekről szóló Szerződése (WPPT) segíti az alkotások és az egyéb szellemi tulajdont képező anyagok kiegyensúlyozott védelmének biztosítását, miközben lehetővé teszi a nyilvánosság számára, hogy megfelelő csatornákon keresztül hozzáférhessen ezen anyagokhoz.(2) A Közösség hatásköre nemzetközi megállapodások vagy szerződések megkötésére, illetve az azokhoz való csatlakozásra nemcsak a Szerződésben kifejezetten ráruházott hatáskörből, hanem a Szerződés egyéb rendelkezéseiből, valamint a közösségi intézmények által az e rendelkezések alapján elfogadott jogi aktusokból is ered.(3) A WCT, illetve a WPPT tárgyát képező tárgykörök nagyrészt a Közösség ezen a területen már hatályban lévő irányelveinek alkalmazási körébe tartoznak.(4) Következésképpen a WCT és a WPPT jóváhagyása a Közösséget és tagállamait egyaránt érintő ügy.(5) Ezért a WCT és a WPPT szerződést a Közösség nevében, a hatáskörébe tartozó tárgykörre tekintettel, jóvá kell hagyni.(6) A Közösség – figyelemmel azok végleges megkötésének feltételére is – már aláírta a WCT és a WPPT okiratot.(7) A Közösség megkötésre vonatkozó okiratát lehetőség szerint a tagállamok megerősítő okiratainak letétbe helyezésével egyidejűleg kell letétbe helyezni,A KÖVETKEZŐKÉPPEN HATÁROZOTT:1. cikk(1) A WIPO Szerzői Jogi Szerződése (WCT) ezennel a Közösség nevében, tekintettel a hatáskörébe tartozó tárgykörre, jóváhagyásra kerül.(2) A WIPO Előadásokról és Hangfelvételekről szóló Szerződését (WPPT) a Közösség nevében, tekintettel a hatáskörébe tartozó tárgykörre, jóváhagyásra kerül.(3) A szerződések szövegét csatolták e határozathoz.2. cikkA Tanács elnöke felhatalmazást kap arra, hogy az egyes szerződések megkötéséről szóló okiratokat a hatályos közösségi jogszabályoknak a WCT-ből és a WPPT-ből eredő kötelezettségekhez való hozzáigazítása céljából az Európai Parlament és a Tanács által elfogadott intézkedések tagállamok általi hatálybaléptetésének napjával kezdődően letétbe helyezze a Szellemi Tulajdon Világszervezetének főigazgatójánál.3. cikk(1) A Bizottság felhatalmazást kap arra, hogy a WCT-ben és a WPPT-ben említett Közgyűlések ülésein képviselje a Közösséget.(2) A Közösség hatáskörébe tartozó valamennyi kérdéssel kapcsolatban a Bizottság tárgyal a Közösség nevében a WCT és a WPPT Közgyűlésein, összhangban az EK-Szerződés alkalmazandó szabályaival, és különösen annak 300. cikkével.(3) A Közösség által a Közgyűlések keretében elfogadható álláspontot a Tanács megfelelő munkacsoportjai készítik elő.Kelt Brüsszelben, 2000. március 16-án.a Tanács részérőlaz elnökF. Seixas da Costa[1] Az e határozattal kapcsolatos két nyilatkozatot lásd HL C 103., 2000.4.11., 1. o.[2] HL C 165., 1998.5.30., 8. o.[3] 2000. február 16-i hozzájárulás (a Hivatalos Lapban még nem tették közzé)--------------------------------------------------


title: 2005/668/EK: A Bizottság határozata (2005. szeptember 22.) a közös halászati politika keretében az északnyugati vizek tekintetében felállított regionális tanácsadó testület működésének megkezdéséről

text:
               24.9.2005

               HU

               Az Európai Unió Hivatalos Lapja

               L 249/18

         A BIZOTTSÁG HATÁROZATA
   (2005. szeptember 22.)
   a közös halászati politika keretében az északnyugati vizek tekintetében felállított regionális tanácsadó testület működésének megkezdéséről
   (2005/668/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a közös halászati politika alapján történő regionális tanácsadó testületek felállításáról szóló, 2004. július 19-i 2004/585/EK tanácsi határozatra (1) és különösen annak 3. cikke (3) bekezdésére,
   tekintettel az Írország által Belgium, az Egyesült Királyság, Franciaország, Hollandia, Írország és Spanyolország nevében, 2005. június 27-én továbbított ajánlásra,
   mivel:

               (1)

               A halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendelet (2) és a 2004/585/EK határozat meghatározza a regionális tanácsadó testületek létrehozásának és működésének a keretét.

               (2)

               A 2004/585/EK határozat 2. cikke regionális tanácsadó testületet állít fel az északnyugati vizekre, a Nemzetközi Tengerkutatási Tanács (ICES) V (kivéve az Va körzetet, valamint az Vb körzetnek az EK-vizeken kívül eső területeit), VI és VII alterületére (3) vonatkozó működési körrel.

               (3)

               A 2004/585/EK határozat 3. cikke (1) bekezdésének megfelelően Belgiumban, az Egyesült Királyságban, Franciaországban, Hollandiában, Írországban és Spanyolországban a halászati ágazat és más érdekcsoportok képviselői kérelmet nyújtottak be e regionális tanácsadó testület működésére vonatkozóan.

               (4)

               A 2004/585/EK határozat 3. cikke (2) bekezdésének megfelelően az érintett tagállamok döntést hoztak arról, hogy az északnyugati vizek tekintetében felállított regionális tanácsadó testületre vonatkozó kérelem megfelel-e az említett határozat rendelkezéseinek. 2005. június 27-én az érintett tagállamok továbbították az e regionális tanácsadó testületre vonatkozó ajánlásukat a Bizottsághoz.

               (5)

               A Bizottság a 2004/585/EK határozatnak, valamint a közös halászati politika célkitűzéseinek és alapelveinek a fényében értékelte az érintett felek kérelmét és az ajánlást, és megállapította, hogy az északnyugati vizek tekintetében felállított regionális tanácsadó testület kész megkezdeni működését,

         A KÖVETKEZŐKÉPPEN HATÁROZOTT:
   Egyetlen cikk
   A 2004/585/EK határozat 2. cikke (1) bekezdésének d) pontjával az északnyugati vizek tekintetében felállított regionális tanácsadó testület 2005. szeptember 26-tól megkezdi működését.

      Kelt Brüsszelben, 2005. szeptember 22-én.

            a Bizottság részéről

         Joe BORG

            a Bizottság tagja

      (1)  HL L 256., 2004.8.3., 17. o.

      (2)  HL L 358., 2002.12.31., 59. o.

      (3)  Az Atlanti-óceán északkeleti részén halászatot folytató tagállamok névleges fogási statisztikájának benyújtásáról szóló, 1991. december 17-i 3880/91/EGK rendeletben (HL L 365., 1991.12.31., 1. o.) meghatározottak szerint.


title: A Tanács határozata ( 2007. december 6. ) Bulgáriának és Romániának az Európai Unióról szóló szerződés K.3. cikke alapján, a vámigazgatási szervek közötti kölcsönös jogsegélyről és együttműködésről szóló, 1997. december 18-i egyezményhez történő csatlakozásáról

text:
               12.1.2008

               HU

               Az Európai Unió Hivatalos Lapja

               L 9/21

      A TANÁCS HATÁROZATA

   (2007. december 6.)
   Bulgáriának és Romániának az Európai Unióról szóló szerződés K.3. cikke alapján, a vámigazgatási szervek közötti kölcsönös jogsegélyről és együttműködésről szóló, 1997. december 18-i egyezményhez történő csatlakozásáról
   (2008/39/IB)
   AZ EURÓPAI UNIÓ TANÁCSA,
   tekintettel az Európai Unióról szóló szerződésre,
   tekintettel Bulgária és Románia csatlakozási szerződésére,
   tekintettel Bulgária és Románia csatlakozási okmányára (a továbbiakban: csatlakozási okmány) és különösen annak 3. cikke (4) bekezdésére,
   tekintettel a Bizottság ajánlására,
   tekintettel az Európai Parlament véleményére (1),
   mivel:

               (1)

               Az Európai Unióról szóló szerződés K.3. cikke alapján kidolgozott, a vámigazgatási szervek közötti kölcsönös jogsegélyről és együttműködésről szóló egyezményt (2) (a továbbiakban: egyezmény) 1997. december 18-án írták alá Brüsszelben, és az 90 nappal azt követően lép hatályba, hogy az e jegyzőkönyvről szóló tanácsi aktus elfogadásának napján az Európai Unió tagállamai közül a legutolsó is teljesítette bejelentési kötelezettségét.

               (2)

               Az egyezmény 32. cikke (4) bekezdésének megfelelően az egyezmény hatálybalépéséig a tagállamok a 32. cikk (2) bekezdésében említett értesítés megtételekor vagy később bármikor nyilatkozatot tehetnek arról, hogy az egyezményt az ugyanilyen nyilatkozatot tett tagállamokkal fennálló kapcsolataikban alkalmazzák.

               (3)

               Az Európai Unióhoz történő csatlakozását követően a Cseh Köztársaság, Észtország, Ciprus, Lettország, Litvánia, Magyarország, Lengyelország, Szlovénia és Szlovákia letétbe helyezte az egyezményre vonatkozó csatlakozási okiratát.

               (4)

               A csatlakozási okmány 3. cikkének (3) bekezdése előírja, hogy Bulgária és Románia csatlakozik a csatlakozási okmány I. mellékletében felsorolt, a tagállamok által aláírt egyezményekhez és jegyzőkönyvekhez, beleértve a vámigazgatási szervek közötti kölcsönös jogsegélyről és együttműködésről szóló egyezményt is. Az említett egyezmények és jegyzőkönyvek Bulgária és Románia tekintetében a Tanács által meghatározott időpontban lépnek hatályba.

               (5)

               A csatlakozási okmány 3. cikkének (4) bekezdésével összhangban a Tanácsnak minden, a fent említett egyezményekhez és jegyzőkönyvekhez történő csatlakozás miatt szükségessé vált kiigazítást el kell végeznie,

         A KÖVETKEZŐKÉPPEN HATÁROZOTT:
   1. cikk
   Az Európai Unióról szóló szerződés K.3. cikke alapján, a vámigazgatási szervek közötti kölcsönös jogsegélyről és együttműködésről szóló, 1997. december 18-i egyezmény 31. cikkének (1) bekezdése helyére a következő szöveg lép:

      „(1)   Ez az egyezmény a tagállamoknak a Közösség vámterületét alkotó területein – beleértve Németország esetében Heligoland szigetét és Büsingen területét (a Németország és a Svájci Államszövetség közötti, a Büsingen am Hochrhein községnek a Svájci Államszövetség vámterületéhez történő csatolásáról szóló, 1964. november 23-i szerződés vagy annak hatályos változata keretében és alapján), továbbá az Olasz Köztársaság esetében Livigno és Campione d’Italia területeit –, valamint a tagállamok felségvizein, parti tengerén és légterében alkalmazandó.”

   2. cikk
   Az e határozattal módosított egyezmény Bulgária és Románia vonatkozásában az egyezmény hatálybalépésének napján lép hatályba, az egyezmény 32. cikke (4) bekezdésének sérelme nélkül.
   3. cikk
   Az egyezmény bolgár és román nyelvű változata (3) ugyanazon feltételekkel hiteles, mint az egyezmény többi nyelvi változata.
   4. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2007. december 6-án.

            a Tanács részéről

            az elnök

         A. COSTA

      (1)  2007. október 24-i vélemény (a Hivatalos Lapban még nem tették közzé).

      (2)  HL C 24., 1998.1.23., 2. o.

      (3)  Az egyezmény bolgár és román nyelvű változata később a Hivatalos Lap különkiadásában kerül közzétételre.